રેટિંગ એજન્સી મૂડીઝે ભારત સરકારના સ્થાનિક અને વિદેશી ચલણના રેટિંગને બીએએ-3થી અપગ્રેડ કરીને બીએએ-2 કર્યું તેના પગલે શૅરબજારમાં આજે બૅન્કિંગ શૅરોમાં ઉછાળો આવ્યો હતો. આ રેટિંગ સુધારીને બજાર તથા ઉદ્યોગ જગતના અગ્રણીઓ તથા એનલિસ્ટસ સમુદાયે સાર્વત્રિક આવકાર આપ્યો હતો. સમાવિષ્ટ એવા ખાનગી અને જાહેર ક્ષેત્રની બૅન્કોના શૅરોમાં નોંધપાત્ર રીતે 4 ટકા સુધીનો વધારો થયો હતો. જેથી શૅરબજારનો સેન્સેક્ષ 190 પૉઈન્ટ ઊછળીને 33297 બંધ રહ્યો હતો.